Ευστράτιος Γαριδάς
Ο Ευστράτιος Γαριδάς διετέλεσε Πατριάρχης Κωνσταντινουπόλεως μεταξύ των ετών 1081 και 1084.

Αναρρήθηκε στον πατριαρχικό θρόνο λόγω των διασυνδέσεων του με την Άννα Δαλασσηνή, μητέρα του Αυτοκράτορα Αλεξίου Α΄ Κομνηνού, της οποίας είχε γίνει μυστικοσύμβουλος. Ήταν ευνούχος και αμόρφωτος. Η Άννα Κομνηνή και άλλες πηγές τον χαρακτηρίζουν αγράμματο και αδύναμο χαρακτήρα.

Υποστήριξε την κρατική γραμμή που επέβαλλε τη δήμευση και την εκποίηση των εκκλησιαστικών θησαυρών για τις ανάγκες των στρατιωτικών επιχειρήσεων της αυτοκρατορίας ενάντια στους Νορμανδούς. Με σύγκληση Ενδημούσας Συνόδου το 1081, την οποία παρότρυνε ο σεβαστοκράτορας Ισαάκιος, ενέδωσε στην πολιτική του Αλεξίου. Αντίθετος με την απόφαση ήταν ο επίσκοπος Χαλκηδόνος Λέοντας, ο οποίος θεώρησε το μέτρο αυτό ως ανακαίνιση της Εικονομαχίας, και ο οποίος επιχείρησε να τον ρίξει από τον θρόνο, κατηγορώντας τον, χωρίς στοιχεία, ότι οικειοποιήθηκε μέρος της εκποιηθείσας εκκλησιαστικής περιουσίας.

Για την επίλυση του ζητήματος κλήθηκε να πάρει θέση και ο Ιωάννης ο Ιταλός, ο οποίος ευθυγραμμίστηκε με τη θέση του Ισαακίου. Εξαιτίας της υπόθεσης αυτής, και εξαιτίας της αγραμματοσύνης και της προφανούς ευπιστίας του, ενεπλάκη αργότερα στο ζήτημα της Ορθοδοξίας του Ιταλού, τον οποίο είχε καταδικάσει ο προκάτοχός του Κοσμάς Α΄ Ιεροσολυμίτης. Ήταν ευνοϊκός προς το θέμα του Ιταλού αλλά τον καταδίκασε το 1082 λόγω της πιέσεως που ασκήθηκε από τον Αλέξιο Α΄.

Το 1084, μια Επιτροπή που συνεκάλεσε ο Αλέξιος Α΄ των αθώωσε από κατηγορίες κακοδοξίας, αλλά τον Ιούλιο του ίδιου έτους παραιτήθηκε και αποσύρθηκε σε μοναστήρι.
Q406
Κωνσταντινουπόλεως
LOC
Q19450
1081
TIME
Q19457
1084
TIME
Q641370
Άννα Δαλασσηνή
PER
Q41600
Αλεξίου Α΄ Κομνηνού
PER
Q179294
ευνούχος
Concept
Q179284
Άννα Κομνηνή
PER
Q83418
Νορμανδούς
MEDIA
Q392519
σεβαστοκράτορας
Concept
Q947651
Ιωάννης ο Ιταλός
PER
Q1418605
Κοσμάς Α΄ Ιεροσολυμίτης
PER
Q19457
1084
TIME
Q2743927
Ευστράτιος Γαριδάς
PER
child